
Na podlagi četrtega odstavka 9. člena, 11. člena in 14. člena Odloka o odrejanju in izvajanju ukrepov za preprečitev širjenja nalezljive bolezni COVID-19 na mejnih prehodih na zunanji meji, na kontrolnih točkah na notranjih mejah in v notranjosti Republike Slovenije (Uradni list RS, 
št. 100/20) je Vlada Republike Slovenije na 28. redni seji dne 20. 8. 2020 pod točko 2.4 sprejela naslednji

S K L E P :

1. Vlada Republike Slovenije se je seznanila z Oceno epidemiološke situacije v državah Evropske unije in schengenskega območja, Balkana in izbranih tretjih državah in Oceno epidemiološke situacije v državah in opredelitev kriterija za poslabšanje epidemiološke situacije, ki ju je pripravil Nacionalni inštitut za javno zdravje, presodila strokovno utemeljenost omejitev iz Odloka o odrejanju in izvajanju ukrepov za preprečitev širjenja nalezljive bolezni COVID-19 na mejnih prehodih na zunanji meji, na kontrolnih točkah na notranjih mejah in v notranjosti Republike Slovenije (Uradni list RS, št. 100/20) in odločila, da se te omejitve še naprej uporabljajo, o čemer Vlada Republike Slovenije obvesti Državni zbor, javnost pa o tem po sredstvih javnega obveščanja obvesti govorec Vlade Republike Slovenije za obveščanje javnosti o ukrepih za zajezitev in obvladovanje epidemije COVID-19.
2. Vlada Republike Slovenije je sprejela seznam epidemiološko varnih držav ali administrativnih enot držav v skladu s četrtim odstavkom 9. člena Odloka o odrejanju in izvajanju ukrepov za preprečitev širjenja nalezljive bolezni COVID-19 na mejnih prehodih na zunanji meji, na kontrolnih točkah na notranjih mejah in v notranjosti Republike Slovenije (Uradni list RS, št. 100/20) z uveljavitvijo 21. avgusta 2020. Seznam epidemiološko varnih držav ali administrativnih enot držav je v Prilogi 1, ki je sestavni del tega sklepa. 

3. Vlada Republike Slovenije je zaradi poslabšanja epidemioloških razmer v posameznih državah sprejela seznam držav ter njihovih administrativnih enot z epidemiološko visokim tveganjem za okužbo z nalezljivo boleznijo COVID-19 v skladu z 11. členom Odloka o odrejanju in izvajanju ukrepov za preprečitev širjenja nalezljive bolezni COVID-19 na mejnih prehodih na zunanji meji, na kontrolnih točkah na notranjih mejah in v notranjosti Republike Slovenije (Uradni list RS, 
št. 100/20), za katere se ne uporablja 10. člen Odloka o odrejanju in izvajanju ukrepov za preprečitev širjenja nalezljive bolezni COVID-19 na mejnih prehodih na zunanji meji, na kontrolnih točkah na notranjih mejah in v notranjosti Republike Slovenije (Uradni list RS, št. 100/20), razen 3., 4., 5., 6., 7., 8., 10., 16. in 18. točke prvega odstavka 10. člena odloka z uveljavitvijo 21. avgusta 2020. Seznam držav z epidemiološko visokim tveganjem za okužbo z nalezljivo boleznijo COVID-19 ter njihovih administrativnih enot je v Prilogi 2, ki je sestavni del tega sklepa.

4. Vlada Republike Slovenije je odločila, da se v skladu z 11. členom Odloka o odrejanju in izvajanju ukrepov za preprečitev širjenja nalezljive bolezni COVID-19 na mejnih prehodih na zunanji meji, na kontrolnih točkah na notranjih mejah in v notranjosti Republike Slovenije (Uradni list RS, št. 100/20) zaradi poslabšanja epidemioloških razmer v državah, ki mejijo na Republiko Slovenijo, na seznam držav z epidemiološko visokim tveganjem za okužbo ter njihovih administrativnih enot, za katere se uporablja 10. člen odloka, razen 17. točke prvega odstavka 
10. člena odloka, z uveljavitvijo 21. avgusta 2020, doda Republika Hrvaška. Seznam iz te točke je določen v Prilogi 3, ki je sestavni del tega sklepa.

Dr. Božo Predalič
generalni sekretar

